# Aliança de Civilitzacions

L'Aliança de Civilitzacions, coneguda com UNAOC amb les seves sigles en anglès, és el nom pel qual es coneix la proposta realitzada pel president del govern espanyol José Luis Rodríguez Zapatero com una aliança entre diferents cultures i civilitzacions en el marc de les Nacions Unides.

## Proposta

José Luis Rodríguez Zapatero va fer aquesta proposta durant la 59a Assemblea General de les Nacions Unides, el 21 de setembre de 2004, a la ciutat de Nova York. Aquesta proposta defensa una aliança entre occident i el món àrab i musulmà amb la idea de combatre el terrorisme internacional per un altre camí més enllà del militar. Aquesta idea recupera la idea de Muhammad Khatami, president de la República Islàmica de l'Iran de desenvolupar un Diàleg entre civilitzacions en contraposició al Xoc de civilitzacions que Samuel Huntington va publicar a la revista estatunidenca Foreign Affairs en 1993, i que va transformar posteriorment en llibre el 1996.

## Programa

El programa proposat tenia com a objectius fonamentals:
* La cooperació antiterrorista
* La correcció de les desigualtats econòmiques
* Diàleg cultural en general i en particular entre el món islàmic i musulmà i Occident
Abans de ser assumida per l'ONU, la proposta va aconseguir el patrocini del primer ministre turc, Recep Tayyip Erdoğan així com el suport d'una vintena de països europeus, llatinoamericans, asiàtics i africans, a més a més de la Lliga Àrab. El febrer de 2006, els EUA, mitjançant la Secretària d'Estat Condoleezza Rice, declaren també la seva disposició a donar suport a la iniciativa.
Posteriorment a l'adopció de la iniciativa, Kofi Annan va establir un grup de divuit personalitats d'alt nivell entre les quals destacaven Muhammad Khatami, el Premi Nobel de la Pau de 1984 Desmond Tutu, el director de la UNESCO Federico Mayor Zaragoza, l'historiador i polític xinès Pan Guang i Enrique Valentín Iglesias García, Premi Princesa d'Astúries de Cooperació Internacional el 1982.
A l'abril de 2007, l'expresident portugués Jorge Sampaio va ser nomenat pel secretario general de les Nacions Unides, Ban Ki-Moon, com a Alt Representant de l'Organització per l'Aliança de les Civilitzacions.

## Evolució

L'aliança de civilitzacions es va reunir per primera vegada el novembre de 2005 a Palma i ha organitzat diversos fòrums internacionals, el darrer a Nova York el 2018. Aquest any es va intentar renegociar els termes dels acords, però Espanya va informar que no aportaria mes recursos proposant la seva dissolució a les Corts Espanyoles.

## Alts representants del Secretari General de l' ONU

* Jorge Sampaio (2007 - 2013)
* Nassir Abdulaziz Al-Nasser (2013-2018)
* Miguel Ángel Moratinos (2019 - Actualitat)

## Referències

* ↑ «United Nations - Alliance of Civilizations - About The Alliance», 03-01-2010. Arxivat de l'original el 2010-01-03. [Consulta: 4 juliol 2021].
* ↑ «United Nations Alliance of Civilizations (UNAOC)» (en anglès americà). [Consulta: 4 juliol 2021].
* ↑ Huntington, Samuel Phillips (summer 1993). «The Clash of Civilizations?». Foreign Affairs,vol. 72, no. 3 (en anglés). Consulta el 4/07/2021.
* ↑ Huntington, Samuel P. The Clash of Civilizations and the Remaking of World Order (en anglès). Simon and Schuster, 2007-05-31. ISBN 978-1-4165-6124-8.
* ↑ «Alliaze of Civilizations - Objectives». Nacions Unides. Arxivat de l'original el 2009-11-28. [Consulta: 4 juliol 2021].
* ↑ «España promueve Alianza de Civilizaciones» (en castellà). Nacions Unides, 15-09-2005. [Consulta: 4 juliol 2021].
* ↑ «Condoleezza Rice ofrece a España por carta su colaboración en la Alianza de Civilizaciones | elmundo.es». [Consulta: 4 juliol 2021].
* ↑ «La ONU nombra al portugués Sampaio alto representante de la Alianza de Civilizaciones» (en castellà). El País [Madrid], 26-04-2007. ISSN: 1134-6582.
* ↑ «Global Forums | UNAOC» (en anglès americà). [Consulta: 4 juliol 2021].
* ↑ «8th UNAOC Global Forum» (en anglès americà). [Consulta: 4 juliol 2021].
* ↑ «Què se n’ha fet de l’Aliança de les Civilitzacions promoguda per Zapatero? - El triangle». [Consulta: 4 juliol 2021].

## Végeu també

* Dia Internacional per a la Tolerància
* Política Europea de Veïnatge
* Procés de Barcelona: Unió per la Mediterrània
* Xoc de civilitzacions

## Enllaços externs

* La notícia sobre l'Aliança de Civilitzacions al blog del Partit dels Socialistes de Catalunya
* Web Oficial Arxivat 2006-07-18 a Wayback Machine. (anglès)
* Working Paper del primer encontre (anglès) PDF
* Centro de Noticias ONU, ONU anuncia "Aliança de Civilitzacions". (castellà)
* A/59/PV.4 Arxivat 2006-03-18 a Wayback Machine., Acte de l'Assemblea General de l'ONU amb el discurs de Zapatero. (castellà)